**ส่วนที่ ๑**

**สภาพทั่วไปและข้อมูลพื้นฐานของจังหวัด**

**๑. ประวัติความเป็นมาของจังหวัดอุตรดิตถ์**

อุตรดิตถ์มีความหมายว่าเมืองท่าแห่งทิศเหนือและก่อนจะมาเป็นเมืองท่าสำคัญแต่เดิมอุตรดิตถ์ เคยเป็นเมืองในปกครองของเมืองพิชัยอันเป็นเมืองเก่าแก่ปรากฏชุมชนอาศัยมาตั้งแต่สมัยโบราณ **โดยสามารถแบ่งเป็น สมัยได้ดังนี้**

**๑.๑ สมัยก่อนประวัติศาสตร์**

สมัยโบราณก่อน พ.ศ. ๑๐๐๐ ยังไม่มีตัวอักษรใช้กัน แต่อุตรดิตถ์มีคนอาศัยอยู่แล้วเพราะหลักฐานจากการค้นพบภาพเขียนสีโบราณบนหน้าผาเขาตาพรหม หลังที่ว่าการอำเภอทองแสนขันและกลองมโหระทึกทำด้วยทองสัมฤทธิ์ ที่ตำบลท่าเสา อำเภอเมือง อุตรดิตถ์ เมื่อปี พ.ศ. ๒๔๗๐ ทำให้เราทราบว่าอุตรดิตถ์เป็นดินแดนที่มีผู้คนเข้ามาอาศัยอยู่ก่อน พ.ศ. ๑๐๐๐ แล้ว เพราะโบราณวัตถุที่ค้นพบดังกล่าวเป็นโลหะที่มีใช้กันอยู่ในยุคสัมฤทธิ์หรือ ยุคโลหะตอนต้นอันเป็นยุคก่อน ประวัติศาสตร์นั่นเอง

**๑.๒ สมัยสุโขทัย**

ในสมัยสุโขทัยท้องที่ของจังหวัดอุตรดิตถ์ได้มี การตั้งเมืองขึ้นหลายเมือง เช่น เมืองฝางหรือ เมืองสวางคบุรีเป็นเมืองที่มีชื่อปรากฏในศิลาจารึกของกรุงสุโขทัย เมื่อคราวที่พระมหาธรรมราชาลิไทแห่ง กรุงสุโขทัยได้ทรงสร้างพระมหาธาตุที่นครชุม ตอนท้ายของศิลาจารึกได้กล่าวถึง เมืองฝางซึ่งเป็นเมืองหนึ่งของอาณาจักรสุโขทัย และยังเป็นเมืองต่อมาจนถึงสมัยอยุธยาปัจจุบันเมืองฝางอยู่ในท้องที่อำเภอเมืองอุตรดิตถ์ จากการพบตัวเมืองและสถูป มีลักษณะเดียวกับเมืองโบราณสมัยสุโขทัย นอกจากนี้ในกฎหมาย ลักษณะลักพา ครั้งรัชกาลสมเด็จพระรามาธิบดีที่ ๑ แห่งกรุงศรีอยุธยา มีชื่อเมืองทุ่งยั้งอยู่ในทำเนียบด้วย ปัจจุบันอยู่ในท้องที่อำเภอลับแล เมืองโบราณอีกเมืองหนึ่ง คือ เมืองตาชูชก มีแม่น้ำน่านเป็นคูเมืองธรรมชาติ มีคำบรรยายลักษณะเมืองในศิลาจารึกสุโขทัย ปัจจุบันอยู่ในท้องที่อำเภอตรอน

**๑.๓ สมัยกรุงศรีอยุธยา**

ตั้งแต่สมัยพระเจ้าอู่ทองสร้างกรุงศรีอยุธยา เมื่อ พ.ศ. ๑๘๙๓ ปรากฏ เมืองขึ้นถึง ๑๖ เมือง ในจำนวนนี้ มีเมืองพิชัยซึ่งอยู่ในท้องที่อุตรดิตถ์ ในปัจจุบันรวมอยู่ด้วย สมัยสมเด็จพระนเรศวรมหาราช เมื่อทรงยกทัพขึ้นไปขับไล่ทหารพม่าทางหัวเมืองเหนือ พระยาสวรรคโลกและพระยาพิชัยแข็งเมืองไม่ยอมเกณฑ์กำลังไปช่วย สมเด็จพระนเรศวรมหาราชจึงจับตัวเจ้าเมืองทั้งสองประหารชีวิตและกวาดต้อนผู้คนพลเมืองมายังเมืองพิษณุโลกจนสิ้น

**๑.๔ สมัยกรุงธนบุรี**

 เมื่อปี พ.ศ. ๒๓๑๕ สมัยพระเจ้ากรุงธนบุรี โปสุพลา แม่ทัพพม่า เมื่อเดินทัพผ่านเข้ามาใกล้ชายแดนไทยก็แบ่ง กองทัพเข้ามาตีเอาเมืองลับแล และยกทัพเลยเข้ามาตีเมืองพิชัย ขณะนั้นไพร่พลเมืองพิชัยยังมีน้อย พระยาพิชัยจึงรักษาเมืองไว้ และขอกำลังเมืองพิษณุโลกขึ้นไปช่วย เจ้าพระยาสุรสีห์ก็รีบเกณฑ์กองทัพขึ้นไปยังเมืองพิชัยตีค่ายพม่า พระยาพิชัยยกออกมาตีกระหนาบอีกด้าน กองทัพพม่าต้านทานไม่ไหว ก็แตกหนีไปต่อมา พ.ศ. ๒๓๑๖ โปสุพลาแม่ทัพพม่ายกทัพตีเมืองพิชัยอีก แต่ฝ่ายไทยรู้ตัวก่อน เจ้าพระยาสุรสีห์กับ พระยาพิชัยชวนกันยกกองทัพซุ่มสกัดทัพพม่า เมื่อกองทัพพม่ายกมาถึงเจ้าพระยาสุรสีห์กับพระยาพิชัยออก ระดมตีได้รบกันเป็นสามารถ ฝ่ายไทยได้ที่ชัยภูมิ ได้เปรียบพม่าตีทัพโปสุพลาแตกกลับไป การรบครั้งนี้เมื่อเข้าประจัญบาน พระยาพิชัยถือดาบสองมือเข้าไล่ฟันพม่าจนดาบหัก เลื่องลือชื่อเสียงถึงเรียกชื่อกันว่า“พระยาพิชัยดาบหัก” แต่นั่นมา

**๑.๕ สมัยรัตนโกสินทร์**

ช่วงรัชกาลที่ ๓ เมืองพิชัย ได้กลายเป็นหัวเมือง สำคัญ ได้เมืองขึ้นแผ่ขยายเขตแดนออกไปถึง เมืองเวียงจันทร์ จดแม่น้ำโขง ต้องตรวจตรารักษาการเมืองแพร่และเมืองน่าน ตลอดจนเมืองหลวงพระบาง อันเป็นเมืองหน้าด่าน ขณะเดียวกันกับตำบลบางโพท่าอิฐซึ่งอยู่ติดแม่น้ำน่าน อันเป็นแม่น้ำสำคัญสายเดียวที่ใช้ติดต่อค้าขายขึ้นมาได้สะดวกถึงเมืองเหนือด้วย เหนือขึ้นไปสายน้ำตื้นเขินมากมายไปด้วยเกาะแก่งจึงเป็นที่รวมสินค้าจากเมืองหลวงพระบาง เมืองแพร่ เมืองน่านตลอดจนแคว้นสิบสองปันนาก็นำสินค้าพื้นเมืองเดินบกลงมาจำหน่ายแล้วส่งต่อล่องใต้ไปจนถึงกรุงเทพฯ ในปี พ.ศ. ๒๔๓๐ พระบาทสมเด็จพระจุลจอมเกล้าเจ้าอยู่หัวทรงเห็นว่าที่ตำบลบางโพท่าอิฐคงจะเจริญต่อไป ในภายหน้า ด้วยเป็นทำเลการค้าอย่างดีริมแม่น้ำน่าน ราษฎรก็อพยพเข้ามาอาศัยอยู่มากขึ้นทุกปี จึงโปรดให้ตั้งเป็นเมือง อุตรดิตถ์ อันหมายถึง เมืองท่าแห่งทิศเหนือ และโปรดให้อุตรดิตถ์เป็นเมืองขึ้นของเมืองพิชัย ต่อมาในปี พ.ศ. ๒๔๔๒ พระบาทสมเด็จพระจุลจอมเกล้าเจ้าอยู่หัวได้โปรดให้ย้ายศาลากลางเมืองพิชัยไปตั้งบังคับบัญชาที่เมืองอุตรดิตถ์ เวลานั้นอุตรดิตถ์ได้กลายเป็นชุมชนขนาดใหญ่กว่าเมือง พิชัยเสียอีก ปี พ.ศ. ๒๔๕๘ จึงโปรดให้เปลี่ยนนามเมืองพิชัยเป็นเมืองอุตรดิตถ์เป็นต้นมาจนปัจจุบัน

### ๑.๖ อุตรดิตถ์ในปัจจุบัน

 ปี พ.ศ. ๒๕๒๒ ทางการได้ตัดทางหลวงแผ่นดินหมายเลข ๑๑ ทำให้เมืองอุตรดิตถ์เริ่มมีการเปลี่ยนแปลงและมีการพัฒนามากขึ้นตามลำดับ เพราะทางเส้นนี้เป็นเส้นทางส่วนหนึ่งของถนนสายเอเชียที่ตัดผ่านมาจากจังหวัดพิษณุโลกผ่านนอกเมืองอุตรดิตถ์เข้าสู่จังหวัดแพร่ ทำให้เส้นทางนี้กลายเป็นเส้นทางคมนาคมทางบกสายหลักของจังหวัดอุตรดิตถ์ และกลายเป็นทางผ่านสำคัญเพื่อเข้าสู่ภาคเหนือ

**๒. สภาพทั่วไป**

**๒.๑ สภาพภูมิศาสตร์**

 อุตรดิตถ์เป็นจังหวัดหนึ่งในภาคเหนือตอนล่าง เป็นประตูขึ้นสู่ดินแดนล้านนาตะวันออก เป็นเมืองก่อนประวัติศาสตร์ ตัวเมืองเดิมชื่อ บางโพท่าอิฐ ได้รับการยกฐานะเป็นจังหวัดเมื่อ พ.ศ. ๒๔๗๖

 จังหวัดอุตรดิตถ์ตั้งอยู่ใต้สุดของภาคเหนือ โดยมีพื้นที่ประมาณ ๗,๘๕๔ ตารางกิโลเมตร ใหญ่เป็นอันดับ ๒๕ ของประเทศ มีจังหวัดที่มีอาณาเขตติดกัน ดังนี้

* ทิศเหนือ ติดต่อกับจังหวัดแพร่และจังหวัดน่าน
* ทิศตะวันออก ติดต่อกับสาธารณรัฐประชาธิปไตยประชาชนลาว มีเขตแนวพรมแดน ๑๒๐ กิโลเมตร
* ทิศใต้ ติดต่อกับจังหวัดพิษณุโลก
* ทิศตะวันตก ติดต่อกับจังหวัดสุโขทัย

ภูมิประเทศทางตอนเหนือและทางตะวันออกของจังหวัดส่วนใหญ่เป็นภูเขาและที่สูง ทิวเขาเหล่านี้

ต่อเนื่องมาจากจังหวัดแพร่และจังหวัดน่าน



**เขื่อน**

* เขื่อนสิริกิติ์
* เขื่อนดินช่องเขาขาด
* อ่างเก็บน้ำคลองตรอน
* เขื่อนทดน้ำผาจุก (โครงการของกรมชลประทานปี ๒๕๕๓)

**๒.๒ การปกครองส่วนภูมิภาค**

 การปกครองแบ่งออกเป็น ๙ อำเภอ ๖๗ ตำบล ๖๑๓ หมู่บ้าน

|  |  |  |
| --- | --- | --- |
| 1. อำเภอเมืองอุตรดิตถ์
2. อำเภอตรอน
3. อำเภอท่าปลา
4. อำเภอน้ำปาด
5. อำเภอฟากท่า
 | 1. อำเภอบ้านโคก
2. อำเภอพิชัย
3. อำเภอลับแล
4. อำเภอทองแสนขัน
 | 180px-Amphoe_Uttaraditแผนที่การแบ่งเขตการปกครอง |

**๒.๓ การปกครองส่วนท้องถิ่น**

 จังหวัดอุตรดิตถ์แบ่งพื้นที่เพื่อการบริหารราชการส่วนภูมิภาคเป็น ๙ อำเภอ ๖๗ ตำบล ๖๑๓ หมู่บ้าน โดยมีอำเภอดังนี้ อำเภอเมืองอุตรดิตถ์ อำเภอตรอน อำเภอทองแสนขัน อำเภอท่าปลา อำเภอน้ำปาด อำเภอบ้านโคก อำเภอพิชัย อำเภอฟากท่า และอำเภอลับแล และการบริหารราชการส่วนท้องถิ่น องค์กรปกครองส่วนท้องถิ่น ๔ ประเภท ประกอบด้วย

* องค์การบริหารส่วนจังหวัด ๑ แห่ง
* เทศบาลเมือง ๑ แห่ง
* เทศบาลตำบล ๒๕ แห่ง
* องค์การบริหารส่วนตำบล ๕๓ แห่ง

**ตารางที่ ๑ ข้อมูลการแบ่งเขตการปกครองจังหวัดอุตรดิตถ์**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **อำเภอ** | **พื้นที่****ตร.กม.** | **อบจ.** | **ตำบล** | **หมู่บ้าน** | **เทศบาลเมือง/****ตำบล** | **อบต.** | **ครัวเรือน** | **ประชากร** |
| เมืองอุตรดิตถ์ (รวม ทม./ทต.) | 765.476 | ๑ | 17 | 158 | 11 | 7 | 57,822 | 149,842 |
| ตรอน | 314.510 | - | 5 | 47 | 2 | 5 | 11,389 | 34,314 |
| ท่าปลา | 1,710.000 | - | 7 | 76 | 3 | 6 | 10,880 | 32,200 |
| น้ำปาด | 1,448.000 | - | 7 | 58 | 1 | 7 | 14,056 | 43,825 |
| ฟากท่า | 1,018.670 | - | 4 | 31 | 1 | 4 | 13,033 | 36,791 |
| บ้านโคก | 1,055.120 | - | 4 | 31 | 1 | 3 | 6,095 | 14,590 |
| พิชัย | 736.000 | - | 11 | 98 | 2 | 11 | 26,010 | 76,650 |
| ลับแล | 503.020 | - | 8 | 65 | 4 | 6 | 5,325 | 14,542 |
| ทองแสนขัน | 803.000 | - | 4 | 49 | 1 | 4 | 21,573 | 55,390 |
| **รวม 9 อำเภอ** | **8,353.796** | **-** | **67** | **613** | **26** | **53** | ๑๖๖,๑๘๓ | ๔๕๘,๑๔๔ |

ประชากรจังหวัด

 ประชากรชาย ๒๒๔,๙๐๐ คน

 ประชากรหญิง ๒๓๓,๒๔๔ คน

ที่มา : สำนักงานจังหวัดอุตรดิตถ์, ๒๕๕๙

 สำนักงานสถิติจังหวัดอุตรดิตถ์, มกราคม ๒๕๖๐

**๒.๔ ความมั่นคง**

 ค่ายทหารในจังหวัดอุตรดิตถ์เป็นค่ายทหารที่จัดตั้งขึ้นเพื่อรักษาความสงบในจังหวัดอุตรดิตถ์ ซึ่งค่ายทหารทั้งหมดของจังหวัดอุตรดิตถ์มีศูนย์บัญชาการอยู่ที่มณฑลทหารบกที่ ๓๕ จังหวัดอุตรดิตถ์ มีจำนวน ๒ ค่าย ดังนี้

* ค่ายพิชัยดาบหัก กองพันทหารม้าที่ ๗ กรมทหารม้าที่ ๒ อำเภอเมืองอุตรดิตถ์
* ค่ายพระศรีพนมมาศ กองพันทหารปืนใหญ่ที่ ๒๐ กรมทหารปืนใหญ่ที่ ๒๐ อำเภอลับแล

**๒.๕ เศรษฐกิจ**

 จังหวัดอุตรดิตถ์มีผลผลิตสาขาที่ส่งผลต่อเศรษฐกิจของจังหวัดคือ สาขาการเกษตร รองลงไปคือ การอุตสาหกรรม การพาณิชย์

* พืชเศรษฐกิจของจังหวัดที่สำคัญคือ ลางสาดมีการปลูกมากที่สุดในประเทศ นอกจากนี้ก็มี

ทุเรียน เงาะ มังคุด สับปะรด ลำไย ส่วนพืชไร่ที่เป็นพืชเศรษฐกิจคือ ข้าว อ้อย ข้าวโพด กระเทียม ถั่วต่าง ๆ เป็นต้น

* มีพื้นที่ปลูกอ้อยมากเพราะมีโรงงานน้ำตาลถึง ๒ แห่ง มีโรงงานผลิตภัณฑ์อาหารกระป๋อง

โรงงานผลิตไวน์ลางสาด โรงงานผลิตเส้นหมี่ โรงงานผลิตดินขาว โรงงานถลุงแร่ขนาดเล็ก เป็นต้น

* มีการทำอุตสาหกรรมในครัวเรือนหลายอย่างเช่น การทำไม้กวาดตองกง การทอผ้า การจักรสาน

เครื่องใช้ไม้ไผ่ การทำเครื่องปั้นดินเผา การตีเหล็กทำเครื่องใช้เกษตรกรรมและทำมีด เป็นต้น

* สภาพความคล่องตัวของเศรษฐกิจ ส่วนใหญ่จะอยู่ในเขตเมืองอุตรดิตถ์ อำเภอลับแล อำเภอพิชัย มีธนาคารพาณิชย์คอยให้บริการอยู่หลายแห่ง จากสภาพทั่วไปแล้วจังหวัดอุตรดิตถ์มีค่าครองชีพของประชากรอยู่ในระดับปานกลาง

**๒.๖ ทรัพยากรธรรมชาติ**

 จังหวัดอุตรดิตถ์มีทรัพยากรป่าไม้ที่สมบูรณ์ มีทรัพยากรแร่ธาตุหลายชนิด เช่น แร่พลวง, เหล็ก, ทองแดง, ยิปซัม, แร่ใยหิน, ดินขาว, ทัลก์, แต่ยังไม่ได้นำไปใช้ในทางเศรษฐกิจ และมีแหล่งน้ำธรรมชาติที่สำคัญ ได้แก่ แม่น้ำน่าน ไหลผ่านเขตจังหวัดเป็นระยะความยาวถึง ๑๖๐ กิโลเมตร แม่น้ำปาด, ห้วยพูล, คลองแม่พร่อง, ห้วยน้ำพี้, คลองตรอน, ห้วยน้ำลอก, นอกจากนั้นมีเขื่อนและฝายกักเก็บน้ำเพื่อการชลประทาน คือ เขื่อนสิริกิติ์, เขื่อนดินช่องเขาขาดหรือแซดเดิล, ฝายสมเด็จฯ และฝายหลวงลับแลซึ่งเป็นฝายแรกของประเทศไทย

**๒.๗ อุตสาหกรรม**

ส่วนใหญ่จะเป็นอุตสาหกรรมขนาดเล็กเป็นอุตสาหกรรมในครัวเรือน คือ อุตสาหกรรมแปรรูปผลไม้ อุตสาหกรรมน้ำตาล อุตสาหกรรมทอผ้า และอุตสาหกรรมน้ำปลา ส่วนในเรื่องของอุตสาหกรรมขนาดใหญ่ เช่น เหมืองแร่ ยานยนต์ เคมีภัณฑ์ ยังไม่เกิดขึ้นในจังหวัดอุตรดิตถ์

**๒.๘ ประชากร**

ประชากรท้องถิ่นดั้งเดิมของจังหวัด คือชนพื้นถิ่น**ไทยสยาม**และ**ไทยวน** ผู้เป็นเจ้าของซากโครงกระดูกและเครื่องมือหินและสำริดสมัยก่อนประวัติศาสตร์ที่ค้นพบในจังหวัด ต่อมาพื้นที่ตั้งเมืองอุตรดิตถ์เป็นทางผ่านสำคัญมาตั้งแต่สมัยอารยธรรมดองซอน ทำให้มีการเคลื่อนย้ายผู้คนมาจากที่ต่าง ๆ มากขึ้นเรื่อยมาในสมัยทวารวดีและอาณาจักรขอมดังปรากฏหลักฐานเมืองโบราณที่เวียงเจ้าเงาะ จนมาในสมัยสมัยสุโขทัยได้มีเมืองเกิดขึ้นมากมาย เช่น เมืองฝาง เมืองทุ่งยั้ง เมืองตาชูชก และเมืองพิชัย และด้วยการเป็นเส้นทางการค้าทางน้ำทำให้ชาวเมืองอุตรดิตถ์ในสมัยโบราณมีที่มาจากหลายเผ่าพันธุ์แต่กลุ่มชาติพันธุ์ที่มีวัฒนธรรมสืบเนื่องมาจนปัจจุบันคือไทยสยามจาก อาณาจักรสุโขทัยที่อาศัยอยู่ในแถบอำเภอพิชัย และไทยวนจากอาณาจักรล้านนาที่อพยพจากเชียงแสนมาอาศัยอยู่ในแถบอำเภอลับแล ชนสองกลุ่มนี้ตั้งถิ่นฐานขึ้นเป็นเมืองอย่างมั่นคงมาตั้งแต่สมัยสุโขทัย

จนสมัยต้นกรุงรัตนโกสินทร์ ได้มีการกวาดต้อนผู้คนและการอพยพย้ายถิ่นฐานของกลุ่มชาติพันธุ์ ล้านช้าง (ลาว) จากทั้งเมืองเวียงจันทร์และเมืองหลวงพระบาง ลงมาตั้งถิ่นฐานในเขตอำเภอต่าง ๆ ของจังหวัดมากขึ้น ได้แก่บริเวณอำเภอน้ำปาด อำเภอฟากท่า และอำเภอบ้านโคกในปัจจุบัน และได้มีชาวจีนโพ้นทะเลอพยพย้ายถิ่นฐานมาตั้งหลักแหล่งทำมาค้าขายในแถบเมืองท่ามากเป็นลำดับ จึงทำให้เมืองอุตรดิตถ์ในปัจจุบันกลายเป็นเมืองที่มีกลุ่มชนมากถึง ๓ วัฒนธรรมที่อยู่ร่วมกันอย่างสงบสุข

**๒.๙ การคมนาคม**

* **ทางรถไฟ**

จังหวัดอุตรดิตถ์เป็นที่ตั้งของย่านสถานีรถไฟที่ใหญ่ที่สุดในภาคเหนือ และเป็นศูนย์การขนส่งสินค้าทางรถไฟของภาคเหนือ จากสถานีรถไฟกรุงเทพ (หัวลำโพง) มีขบวนรถไฟมายังจังหวัดอุตรดิตถ์ทุกวัน วันละหลายขบวน ทั้งรถด่วนพิเศษระหว่างประเทศ รถด่วนพิเศษ (เชียงใหม่-กรุงเทพฯ, กรุงเทพฯ-เชียงใหม่ และศิลาอาสน์-กรุงเทพฯ, กรุงเทพฯ-ศิลาอาสน์) รถด่วน รถเร็ว และรถท้องถิ่น

* **ทางรถโดยสารประจำทาง**

จังหวัดอุตรดิตถ์มีสถานีขนส่งผู้โดยสารจากสถานีขนส่งสายเหนือ มีรถยนต์โดยสารธรรมดาและรถโดยสารปรับอากาศจากกรุงเทพฯ สู่อุตรดิตถ์ทุกวัน วันละหลายเที่ยว บริษัทที่ให้บริการเดินทางรถประจำทางทั้งรถปรับอากาศชั้นที่ ๑ ชั้น ๒ และรถโดยสารธรรมดา นอกจากนี้จากสถานีขนส่งอุตรดิตถ์ สามารถเดินทางไปยังจังหวัดต่าง ๆ ของประเทศไทย ดังนี้

 **ภาคเหนือตอนบน**

* เชียงใหม่ เด่นชัย ลำปาง ลำพูน
* แม่สาย เชียงราย ผ่าน เด่นชัย แพร่ พะเยา
* เชียงของ แพร่ เชียงคำ เทิง
* น่าน แพร่

 **ภาคเหนือตอนล่าง**

* ตาก ศรีสัชนาลัย สุโขทัย
* นครสวรรค์ พิษณุโลก พิจิตร กำแพงเพชร

 **ภาคตะวันออกเฉียงเหนือ**

* อุดรธานี นครพนม พิษณุโลก นครไทย ด่านซ้าย เลย ภูกระดึง หนองบัวลำภู สกลนคร
* พิษณุโลก หล่มสัก ชุมแพ
* นครราชสีมา พิษณุโลก สากเหล็ก เขาทราย สระบุรี
* อุบลราชธานี พิษณุโลก ชัยภูมิ สุรินทร์ บุรีรัมย์ ศรีสะเกษ

 **ภาคตะวันออก**

* พัทยา ระยอง พิษณุโลก สระบุรี ปราจีนบุรี ชลบุรี
* **ทางรถยนต์ส่วนบุคคล**

 จังหวัดอุตรดิตถ์จะมีป้ายต้อนรับสู่เมืองอุตรดิตถ์ บนทางหลวงแผ่นดินหมายเลขที่ ๑๑ จากกรุงเทพมหานคร ใช้เส้นทางสายทางหลวงแผ่นดินหมายเลข ๑ แล้วแยกเข้าทางหลวงแผ่นดินหมายเลข ๓๒ ผ่านอยุธยา อ่างทอง สิงห์บุรี ชัยนาท เข้านครสวรรค์ แล้วเลี้ยวขวาเข้าสู่ทางหลวงหมายเลขแผ่นดิน ๑๑๗ เข้าพิษณุโลก แล้วเดินทางตามเส้นทางสายทางหลวงแผ่นดินหมายเลข ๑๑ (พิษณุโลก-อุตรดิตถ์) จนถึงจังหวัดอุตรดิตถ์ รวมระยะทางทั้งสิ้น ๔๙๑ กิโลเมตร

**๒.๑๐ การเดินทางสู่ประเทศเพื่อนบ้าน**

จังหวัดอุตรดิตถ์ มีพรมแดนติดกับเมืองปากลาย แขวงไซยะบุรี ประเทศลาว ทางอำเภอบ้านโคกและน้ำปาด เมื่อ พ.ศ. ๒๕๕๒ ทางคณะรัฐมนตรีมีมติให้ยกระดับช่องภูดู่ ตำบลม่วงเจ็ดต้น อำเภอบ้านโคก เป็นด่านชายแดนสากล ดังนั้นการเดินทางผ่านแดนเข้าออกสู่ประเทศลาวสามารถทำได้อย่างสะดวก ณ ที่ทำการด่าน ตามระเบียบของกระทรวงการต่างประเทศโดยไม่ต้องขอวีซ่าเข้าประเทศลาว

 ด้านการค้าชายแดน มีชายแดนติดต่อลาว 145 กิโลเมตร มีการค้าชายแดน ณ จุดผ่านแดนถาวรภูดู่ ซึ่งได้รับยกระดับเป็นจุดผ่านแดนถาวร เมื่อวันที่ 19 พฤษภาคม 2556 โดยเปิดให้บริการทุกวัน ตั้งแต่เวลา 06.00 – 20.00 น. และมีจุดผ่อนปรนทางการค้าอื่นๆ อีก เช่น ช่องห้วยต่าง และช่องมหาราช มูลค่าการค้าชายแดนกว่า 200 ล้านบาทต่อปี ขณะนี้อยู่ระหว่างการพัฒนาบริเวณจุดผ่านแดนถาวรภูดู่ให้มีความพร้อมยิ่งขึ้นในการให้บริการกับผู้ประกอบการ นักท่องเที่ยว และประชาชนทั้งชาวไทยและชาวต่างประเทศ และมีเส้นทางเชื่อมโยงกับจังหวัดต่างๆ และประเทศเพื่อนบ้านได้โดยสะดวก ดังนี้

 **ระยะทาง**

|  |
| --- |
|  *(491 ก.ม.)* อุตรดิตถ์ 🡺 กรุงเทพฯ **= 491 ก.ม.** |
| *(230 ก.ม.)* อุตรดิตถ์ 🡺 เชียงใหม่ **= 230 ก.ม.** |
| อุตรดิตถ์ 🡺 ภูดู่  **= 162 ก.ม.** |
| *(162 ก.ม) (188 ก.ม.)*อุตรดิตถ์ 🡺 ภูดู่ 🡺 ไชยะบุรี **=** **350 ก.ม.** |
| *(162 ก.ม.) (308 ก.ม.)* อุตรดิตถ์ 🡺 ภูดู่ 🡺 หลวงพระบาง **=** **470 ก.ม.** |
| *(162 ก.ม.) (258 ก.ม.)*อุตรดิตถ์ 🡺 ภูดู่ 🡺 เวียงจันทน์ **=** **420 ก.ม.** |
| *(179 ก.ม.) (80 ก.ม.) (8 ก.ม.)*อุตรดิตถ์ 🡺 ตาก 🡺 แม่สอด 🡺 เมียวดี **=**  **267 ก.ม.**  |

**๒.๑๑ ธงประจำจังหวัดอุตรดิตถ์**



 มีลักษณะรูปสี่เหลี่ยมผืนผ้า ขนาดกว้าง ๑๒๐ เซนติเมตร ยาว ๑๘๐ เซนติเมตร มีพื้นสีแสดคาดแถบสีม่วงแก่ ขนาด ๗๐ เซนติเมตร ๒ ริ้วตัดผ่าน กลางผืนธง เป็นรูปกากบาท และตรงกลางผืนธงจะมีเครื่องหมายดวงตรา ประจำจังหวัด มีสัญลักษณ์เป็นพระแท่นศิลาอาสน์มีมณฑปสีเหลืองครอบอยู่สองข้างของมณฑป เป็น ลวดลายกนกสีน้ำเงินเข้ม ด้านหน้ามณฑปมีรูปครุฑ สีแดง ทั้งหมดบรรจุในกรองวงกลม ขนาดเส้นผ่าศูนย์กลาง ๗๐ เซนติเมตร ด้านล่างมีตัวหนังสือชื่อจังหวัด เส้นรอบขอบวง

**๒.๑๒ ดอกไม้ประจำจังหวัด**



ดอกประดู่  ดอกไม้ประจำจังหวัดอุตรดิตถ์ ในราวปี พ.ศ. ๒๕๐๔ รัฐบาลเริ่มใช้ แผนพัฒนา

เศรษฐกิจและสังคมแห่งชาติฉบับแรกได้มีโครงการ พัฒนาท้องถิ่น หลายรูปแบบส่วนใหญ่เน้นเรื่องเศรษฐกิจในชุมชนเป็นหลักเพื่อเป็นแบบอย่างในการพัฒนาส่วนหนึ่งจังหวัดจึงมีนโยบายให้หน่วยงานราชการ ทุกแห่ง ปลูกไม้ประดับและไม้ยืนต้นในพื้นที่ของส่วนราชการทุกแห่งและ เสนอแนะ ให้ ปลูกพันธุ์ไม้ ชื่อ กัลปพฤกษ์ และพันธุ์ไม้ประดู่ ด้วยเหตุผล ๒ ประการคือประเภท ดอกสวยงาม และมีความแข็งแรงทนทานต่อดินฟ้าอากาศ

 ต้นกัลปพฤกษ์เป็นไม้เปลือกบางสู้ความแห้งแล้งไม่ได้ ตายไปเกือบหมด เหลือแต่ประดู่จึงกำหนดให้เป็นต้นไม้ประจำจังหวัดและดอกไม้ ประจำจังหวัด ในโอกาสนั้น เนื่องจากไม้ประดู่โตช้ามาก ต่อมาจึงพยายามปลูกต้นกัลปพฤกษ์ ชัยพฤกษ์ และอินทนิน ขึ้นมาใหม่อีก ซึ่งยังคงมีเหลือให้เห็นอยู่บ้างส่วนหนึ่งก็ถูกตัดทำลายไปเพราะกิ่งก้านมีผลกระทบต่อสายไฟฟ้าและสายโทรศัพท์ ดังนั้นจึงยัง ยึดถือดอกประดู่เป็นดอกไม้ประจำจังหวัด ในแนวคิดเดิม ชื่อเรียก ประดู่บ้าน ประดู่ลาย สะโนและประดู่อินเดีย ลักษณะทางพฤกษศาสตร์ไม้ต้นสูง ๒๕ เมตรหรือมากกว่าใบ ประกอบ ๑ ใบ มี ๗ – ๑๑ ใบย่อย ใบรูปไข่ หรือไข่แกมขอบขนานมีดอกมากเป็นสีเหลืองและมีกลิ่นหอม

**๒.๑๓ ต้นไม้ประจำจังหวัด**



 สัก ต้นไม้ประจำจังหวัดอุตรดิตถ์ เป็นไม้ยืนต้นขนาดใหญ่ต้นที่ยังอ่อน อยู่มีขนสูงได้ถึง ๕๐ เมตร ใบเดี่ยวเรียงตรงข้ามวงรีกว้าง กว้าง ๖ – ๕๐ เซนติเมตร ยาว ๑๑ – ๙๕ เซนติเมตร ดอกช่อขนาดใหญ่ออกที่ปลายกิ่ง และซอกใบบริเวณปลายกิ่ง กลีบดอกสีขาวเชื่อมติดกันเป็นหลอดสั้นผลสด รูปค่อนข้างกลม มีขนละเอียด หนานุ่มหุ้มมิดด้วยกลีบเลี้ยงที่ขยายตัวเป็นไม้คุณภาพดีของประเทศและมีราคาแพงใช้ในงานก่อสร้างและงานเฟอร์นิเจอร์ได้เป็นอย่างดี ตำรายาไทยใช้แก่นขับปัสสาวะ แก้บวมน้ำ แก้ไข้ เปลือกต้นเข้ายา คุมธาตุ แก่นและใบขับลมในลำไส้ รักษาเบาหวาน ปัสสาวะพิการ (อาการ ปัสสาวะปวดหรือกะปริดกะปรอยหรือขุ่นข้นสีเหลือ-เข้มหรือมีเลือด) และไตพิการ ยาพื้นบ้านใช้แก่น ผสมกับรกทองพันชั่งหัวข้าวเย็นเหนือ หัวข้าวเย็นใต้ ต้นกำแพงเจ็ดชั้น ต้นหัวร้อยรู และหญ้าชันกาดทั้งต้น ต้มน้ำดื่ม แก้เบาหวานพบว่าน้ำสกัดใบ ลดระดับน้ำตาลในเลือดได้ออกฤทธิ์เร็วและหมดฤทธิ์เร็ว

**๒.๑๔ เพลงประจำจังหวัดอุตรดิตถ์**

โอ้งามพร้อมสิ้นแผ่นดินสองฝั่งเปรียบดังวิมาน

อุตรดิตถ์คือแดนสำราญเหนือลำน้ำน่านย่านธารไหลมา

แลเขียวไกลใกล้ฤกษ์ไพรซ้อนสู่หมู่ทิวภูผา

มีเขื่อนโอฬารโสภาสำคัญล้ำค่าคราชม

 อุตรดิตถ์แหล่งชีวิตชื่นรื่นรมย์สมชื่อ

     มีประเพณีระบือถือกันพร้อมสิ้นแผ่นดินภิรมย์

มีไม้สักใหญ่เหนือไพรทั้งหล้าที่พาชื่นชม

ในอุทยานภิรมย์สังคมพักผ่อนเพลินดี

 พระแท่นศิลาอาสน์ที่เคารพบูชามั่น

พร้อมหลวงพ่อเพชรอันเลื่องลือกันขวัญเมืองเรานั่นนานปี

ภูมิในดวงแดด้วยเมืองลับแลเรานี่

     ก็มีสาวงามเป็นที่เลื่องลือระบือไปไกล

อุดมพร้อมสิ้นแผ่นดินนี้เด่นร่มเย็นทั้งปี

ลางสาดเมืองเรารสดีหวานเกินทุกที่แผ่นดินของไทย

แดนพัฒนาทุกทางรุดหน้าประชาภูมิใจ

อุตรดิตถ์ดินแดนของไทยวิไลสมชื่อเมืองงาม

**๓. การศาสนา วัฒนธรรม ขนบธรรมเนียม ประเพณี ที่สำคัญในจังหวัดอุตรดิตถ์**

**๓.๑ ประเพณีและวัฒนธรรม**

สภาพพื้นที่ของจังหวัดอุตรดิตถ์ อยู่ในเขตรอยต่อ ๓ วัฒนธรรม คือล้านนา ล้านช้าง และไทยกลาง เป็นผลให้ลักษณะวิถีชีวิตความเป็นอยู่ ภาษาถิ่นและงานประเพณีพื้นบ้านต่าง ๆ มีลักษณะผสมผสาน บางส่วนพูดภาษาไทยถิ่นเหนือ (คำเมือง) บางส่วนพูดภาษาไทยภาคกลาง บางส่วนพูดภาษาลาว และบางส่วนพูดภาษาท้องถิ่นของตน เช่น บ้านทุ่งยั้ง เป็นต้น

**๓.๒ งานเทศกาล และงานประจำปีจังหวัดอุตรดิตถ์**

* งานประเพณีวันอัฐมีบูชา หรือพิธีถวายพระเพลิงพระพุทธสรีระจำลองขององค์พระสัมมา –

สัมพุทธเจ้า ณ วัดพระบรมธาตุ ตำบลทุ่งยั้ง อำเภอลับแล จังหวัดอุตรดิตถ์ จัดในช่วงสัปดาห์ส่งเสริมพระพุทธศาสนา เนื่องในวันวิสาขบูชาของทุกปี

* งานนมัสการพระแท่นศิลาอาสน์ ณ วัดพระแท่นศิลาอาสน์ พระอารามหลวง ตำบลทุ่งยั้ง อำเภอลับแล จังหวัดอุตรดิตถ์ จัดในช่วงสัปดาห์ส่งเสริมพระพุทธศาสนา เนื่องในวันมาฆบูชาของทุกปี
* งานไหว้สาเจ้าฟ้าฮ่ามกุมาร กษัตริย์พระองค์แรกแห่งนครลับแล มีการจัดแห่ขบวนตุงล้านนาที่ยาวที่สุด จัดขึ้นในช่วงเดือน ๖ ของทุกปี
* งานเทศกาลพระยาพิชัยดาบหักและงานกาชาดประจำจังหวัดอุตรดิตถ์ ในระหว่างวันที่ ๗-๑๖ มกราคมของทุกปี
* งานเทศกาลลางสาดหวาน และสินค้า OTOP เมืองอุตรดิตถ์ ประมาณเดือนกันยายนและตุลาคมของทุกปี
* งานเทศกาลทุเรียนและผลไม้เมืองลับแล ณ เทศบาลตำบลหัวดง อำเภอลับแล ในระหว่าง เดือน พฤษภาคม ของทุกปีกำหนดการจะอยู่ในช่วงเดือนพฤกษาคม มิถุนายน กรกฎาคม
* ประเพณีแข่งขันพายเรือยาวประจำปี ( ๒๒ – ๒๔ สิงหาคมของทุกปี) จัดโดยเทศบาลเมืองอุตรดิตถ์ บริเวณลานเอนกประสงค์ริมน้ำน่าน อำเภอเมืองอุตรดิตถ์
* งานเทศกาลไหลแพไฟเฉลิมพระเกียรติ พิธีขอบคุณพืชพันธุ์ธัญญาหารและสายน้ำ วันที่ ๕ ธันวาคมของทุกปี บริเวณลานอเนกประสงค์ริมน้ำน่าน อำเภอตรอน
* งานเทศกาลดอกฝ้ายบาน จัดกลางเดือนธันวาคมของทุกปีบริเวณสนามกีฬาอำเภอบ้านโคก

**๓.๓ การละเล่นพื้นบ้าน**

จังหวัดอุตรดิตถ์มีการละเล่นพื้นบ้านที่เป็นเอกลักษณ์ที่เป็นของภาคเหนือตอนบน ภาคกลาง และลาว โดยการละเล่นซะล้อ ซอ ซึง จ๊อย ค่าว ตามแบบวัฒนธรรมล้านนา และยังมีการละเล่นดนตรีไทยเดิมแบบภาคกลางที่ยังคงมีผู้สืบต่อมาจนปัจจุบัน ทั้งภูมิปัญญาในการทำเครื่องดนตรีและการละเล่น เช่น ดนตรีมังคละ (มีการละเล่นกันอยู่ในอำเภอพิชัย) และวงปี่พาทย์ แต่สำหรับการละเล่นพื้นบ้านส่วนใหญ่นอกจากนี้ได้สูญหายไปเกือบจะหมดสิ้นเนื่องจากไม่มีผู้ใดสืบสานต่อ

**๓.๔ พระพุทธรูปที่สำคัญในจังหวัดอุตรดิตถ์**

* พระเจ้าทันใจ (วัดพระแท่นศิลาอาสน์) พระพุทธรูปศิลปะแบบล้านนา
* หลวงพ่อประธานเฒ่า (วัดพระบรมธาตุทุ่งยั้ง) พระพุทธรูปศิลปะเชียงแสน-ล้านนา
* หลวงพ่อสุโขทัยสัมฤทธิ์ (วัดคุ้งตะเภา)
* หลวงพ่อเชียงแสน (วัดธรรมาธิปไตย)

/หลวงพ่อสุวรรณเภตรา…

* หลวงพ่อสุวรรณเภตรา (วัดคุ้งตะเภา)
* หลวงพ่อสัมฤทธิ์ (วัดหมอนไม้)
* หลวงพ่อโต (วัดหน้าพระธาตุ อำเภอพิชัย)
* หลวงพ่อเพ็ชร (วัดท่าถนน) พระพุทธรูปคู่บ้านคู่เมืองของจังหวัดอุตรดิตถ์
* พระฝางทรงเครื่อง จำลอง (วัดพระฝางสวางคุบุรีมุนีนาถ) พระพุทธรูปทรงเครื่องจักรพรรดิราชสมัยอยุธยาที่สวยที่สุดในประเทศไทย
* หลวงพ่อพุทธรังสี (วัดพระยืนพุทธบาทยุคล)
* หลวงพ่อธรรมจักร (วัดพระแท่นศิลาอาสน์)

**๓.๕ วัดโบราณ**

* วัดพระฝางสวางคบุรีมุนีนาถ อำเภอเมืองอุตรดิตถ์
* วัดใหญ่ท่าเสา อำเภอเมืองอุตรดิตถ์
* วัดพระแท่นศิลาอาสน์ พระอารามหลวงชั้นตรี ( ธรรมยุติ) อำเภอลับแล
* วัดกลางธรรมสาคร อำเภอเมืองอุตรดิตถ์
* วัดท่าถนน อำเภอเมืองอุตรดิตถ์
* วัดพระยืนพุทธบาทยุคล อำเภอลับแล
* วัดพระบรมธาตุ (ทุ่งยั้ง) อำเภอลับแล
* วัดดอนสัก อำเภอลับแล
* วัดเจดีย์คีรีวิหาร อำเภอลับแล
* วัดคลองโพธิ์ พระอารามหลวง (มหานิกาย) อำเภอเมืองอุตรดิตถ์

**๓.๖ เมืองโบราณ**

* เมืองทุ่งยั้ง (เมืองราด)
* [เมืองสวางคบุรี](http://th.wikipedia.org/wiki/%E0%B8%A7%E0%B8%B1%E0%B8%94%E0%B8%9E%E0%B8%A3%E0%B8%B0%E0%B8%9D%E0%B8%B2%E0%B8%87%E0%B8%AA%E0%B8%A7%E0%B8%B2%E0%B8%87%E0%B8%84%E0%B8%9A%E0%B8%B8%E0%B8%A3%E0%B8%B5)
* เมืองพิชัย (เมืองโบราณสมัยสุโขทัยตอนปลาย-สมัยอยุธยาตอนต้น)
* เมืองลับแล เมืองชายขอบล้านนา

**๓.๗ แหล่งโบราณคดี**

* แหล่งโบราณคดีบ้านบุ่งวังงิ้ว ตำบลป่าเซ่า อำเภอเมืองอุตรดิตถ์
* แหล่งโบราณคดีปางต้นผึ้ง อำเภอเมืองอุตรดิตถ์
* แหล่งโบราณคดีวังแพวน ตำบลผาเลือด อำเภอท่าปลา
* แหล่งโบราณคดีแก่งตาน ตำบลผาเลือด อำเภอท่าปลา
* แหล่งโบราณคดีถ้ำกระดูกเขาผาตั้ง บ้านถ้ำดิน ตำบลบ่อทอง อำเภอทองแสนขัน
* แหล่งโบราณคดีผาเขียน เขาตาพรม บ้านถ้ำดิน ตำบลบ่อทอง อำเภอทองแสนขัน

**๓.๘ แหล่งประวัติศาสตร์**

* เวียงเจ้าเงาะ ตำบลทุ่งยั้ง อำเภอลับแล
* บ่อเหล็กน้ำพี้ ตำบลน้ำพี้ อำเภอทองแสนขัน
* ภาพเขียนก่อนประวัติศาสตร์ (ภาพเขียนสีที่เพิงผา เขาตาพรม) ตำบลบ่อทอง อำเภอทองแสนขัน
* คูเมืองพิชัย ตำบลในเมือง อำเภอพิชัย
* เมืองตาชูชก บ้านเด่นสำโรง ตำบลหาดสองแคว อำเภอตรอน

**๓.๙ สถาปัตยกรรมสำคัญ**

* หอวัฒนธรรมจังหวัดอุตรดิตถ์ อาคารไม้โบราณ สถาปัตยกรรมไทยอายุมากกว่า ๙๐ ปี

ได้รับการประกาศ จากการคัดเลือกของสมาคมสถาปนิกสยามในพระบรมราชูปถัมภ์ ให้เป็นอาคารอนุรักษ์ดีเด่น ด้านอนุรักษ์สถาปัตยกรรมประจำปี พ.ศ. ๒๕๓๗

* บ้านพักผู้ว่าราชการจังหวัดอุตรดิตถ์ (หลังเก่า) อาคารไม้ทรงปั้นหยาหลังคามุงกระเบื้อง

ปูนซีเมนต์ พื้นและฝาเป็นไม้เนื้อแข็ง สร้างขึ้นในสมัยพระยาวิเศษฤาไชย (เจริญ) เป็นผู้ว่าราชการจังหวัด ราว พ.ศ. ๒๔๖๙ – ๒๔๗๑

* มณฑปพระพุทธบาท วัดพระยืนพุทธบาทยุคล (ศิลปะเชียงแสน)
* วิหารวัดดอนสักและบานประตูวิหารวัดดอนสัก (ศิลปะร่วมล้านนา-อยุธยา)
* วิหารและบานประตูวัดพระฝางสวางคบุรีมุนีนารถ (บานประตู ศาสนสถานโบราณที่ใหญ่และ

สวยงามที่สุดในจังหวัด)

* วัดธรรมาธิปไตย ตำบลท่าอิฐ อำเภอเมืองอุตรดิตถ์ เป็นที่จัดเก็บบานประตูของวิหารหลังใหญ่

และเก่าแก่มากของวัดพระฝาง และยังเป็นที่ตั้งของธรรมศาลา (ธรรมสภา) เป็นอาคารขนาดใหญ่ ๒ ชั้น ใช้สำหรับประกอบศาสนิจโดยเป็นทั้งโบสถ์ วิหาร ศาลาการเปรียญ หอประชุม หอสมุด และพิพิธภัณฑ์

* ปราสาทพระนวมะราชบพิตร วัดหน้าพระธาตุ (ศาสนสถานทรงปราสาทแห่งเดียวในจังหวัด

อุตรดิตถ์)

* หอคำแก้วประดิษฐานตราสัญลักษณ์ ๘๐ ปีของพระบาทสมเด็จพระเจ้าอยู่หัวรัชกาลที่ ๙

(วัดพระแท่นศิลาอาสน์)

* ซุ้มประตูเมืองลับแล และประติมากรรมแม่มายเมืองลับแล
* ซุ้มประตูโขงวัดคุ้งตะเภา (ซุ้มประตูศาสนสถานขนาดใหญ่ศิลปะล้านนาที่ใหญ่ที่สุดในจังหวัด)

**ตารางที่ ๒ จำนวนศาสนสถานในจังหวัดอุตรดิตถ์**

|  |  |
| --- | --- |
| ศาสนสถาน (แยกรายศาสนา) | **รวม****(แห่ง)** |
| พุทธ(แห่ง) | อิสลาม(แห่ง) | คริสต์(แห่ง) | พราหมณ์-ฮินดู(แห่ง) | ซิกซ์(แห่ง) |
| ๓๔๓ | ๑ | ๒๑ | - | - | **๓๖๕** |

ที่มา : สำนักงานพระพุทธศาสนาจังหวัดอุตรดิตถ์, ๒๕๖๑

 สำนักงานวัฒนธรรมจังหวัดอุตรดิตถ์, ๒๕๖๑

**ตารางที่ ๓ ข้อมูลวัดจังหวัดอุตรดิตถ์**

|  |  |  |  |  |  |  |
| --- | --- | --- | --- | --- | --- | --- |
| **ที่** | **อำเภอ** | **สำนักสงฆ์** | **วิสุงคามสีมา** | **รวม** | **มหานิกาย** | **ธรรมยุต** |
| **สำนักสงฆ์** | **วิสุงคามสีมา** | **รวม** | **สำนักสงฆ์** | **วิสุงคามสีมา** | **รวม** |
| ๑ | เมืองอุตรดิตถ์ | ๒๔ | ๖๓ | ๘๗ | ๒๑ | ๖๓ | ๘๔ | ๓ | - | ๓ |
| ๒ | ลับแล | ๖ | ๓๔ | ๔๐ | ๖ | ๓๓ | ๓๙ | - | ๑ | ๑ |
| ๓ | ตรอน | ๘ | ๒๒ | ๓๐ | ๗ | ๒๒ | ๒๙ | ๑ | - | ๑ |
| ๔ | พิชัย | ๑๑ | ๔๖ | ๕๗ | ๑๐ | ๔๕ | ๕๕ | ๑ | ๑ | ๒ |
| ๕ | ท่าปลา | ๑๙ | ๑๘ | ๓๗ | ๑๙ | ๑๘ | ๓๗ | - | - | - |
| ๖ | น้ำปาด | ๑๕ | ๑๖ | ๓๑ | ๑๕ | ๑๖ | ๓๑ | - | - | - |
| ๗ | ฟากท่า | ๑๔ | ๑๑ | ๒๕ | ๑๔ | ๑๑ | ๒๕ | - | - | - |
| ๘ | บ้านโคก | ๖ | ๓ | ๙ | ๖ | ๓ | ๙ | - | - | - |
| ๙ | ทองแสนขัน | ๑๕ | ๑๒ | ๒๗ | ๑๕ | ๑๒ | ๒๗ | - | - | - |
| **รวม** | **๑๑๘** | **๒๒๕** | **๓๔๓** | **๑๑๓** | **๒๒๓** | **๓๓๖** | **๕** | **๒** | **๗** |

ที่มา : สำนักงานพระพุทธศาสนาจังหวัดอุตรดิตถ์, ๒๕๖๐

**ตารางที่ ๔ ข้อมูลด้านศาสนาคริสต์และศาสนาอิสลาม ในจังหวัดอุตรดิตถ์**

|  |  |  |  |  |
| --- | --- | --- | --- | --- |
| **ที่** | **อำเภอ** | **จำนวนโบสถ์คริสต์****(แห่ง)** | **จำนวนมัสยิด****(แห่ง)** | **หมายเหตุ** |
| ๑ | อำเภอเมืองอุตรดิตถ์ | ๑๐ | ๑ |  |
| ๒ | อำเภอลับแล | ๒ | - |  |
| ๓ | อำเภอตรอน | - | - |  |
| ๔ | อำเภอพิชัย | ๓ | - |  |
| ๕ | อำเภอท่าปลา | ๑ | - |  |
| ๖ | อำเภอน้ำปาด | ๒ | - |  |
| ๗ | อำเภอฟากท่า | ๑ | - |  |
| ๘ | อำเภอบ้านโคก |  | - |  |
| ๙ | อำเภอทองแสนขัน | ๓ | - |  |
| **รวม** | **๒๑** | **๑** |  |

ที่มา : สำนักงานวัฒนธรรมจังหวัดอุตรดิตถ์, ๒๕๖๐

**ตารางที่ ๕ ข้อมูลศูนย์ศึกษาพระพุทธศาสนาวันอาทิตย์จังหวัดอุตรดิตถ์**

|  |  |  |  |
| --- | --- | --- | --- |
| **ที่** | **ชื่อศูนย์** | **ตำบล** | **อำเภอ** |
|
| 1 | วัดคลองโพธิ์ | บ้านเกาะ | เมืองอุตรดิตถ์ |
| 2 | วัดหมอนไม้ | ป่าเซา | เมืองอุตรดิตถ์ |
| 3 | วัดหนองกลาย | ป่าเซา | เมืองอุตรดิตถ์ |
| 4 | วัดท้ายตลาด | ท่าเสา | เมืองอุตรดิตถ์ |
| 5 | โรงเรียนน้ำริดเหนือ | น้ำริด | เมืองอุตรดิตถ์ |
| 6 | วัดวังโป่ง | วังกะพี้ | เมืองอุตรดิตถ์ |
| 7 | วัดเขาแก้ว | งิ้วงาม | เมืองอุตรดิตถ์ |
| 8 | วัดทุ่งเศรษฐี | ป่าเซ่า | เมืองอุตรดิตถ์ |
| 9 | วัดเกษมจิตตาราม | ท่าอิฐ | เมืองอุตรดิตถ์ |
| 10 | วัดวังกะพี้ | เมือง | เมืองอุตรดิตถ์ |
| 11 | วัดใหม่เจริญธรรม | คุ้งตะเภา | เมืองอุตรดิตถ์ |
| 12 | วัดหนองผาสันติการาม | ท่าอิฐ | เมืองอุตรดิตถ์ |
| 13 | วัดคุ้งตะเภา | คุ้งตะเภา | เมืองอุตรดิตถ์ |
| 14 | วัดใหม่ | ฝายหลวง | ลับแล |
| 15 | วัดดอยมูล | ฝายหลวง | ลับแล |
| 16 | วัดศรีอุทุมพร | แม่พูล | ลับแล |
| 17 | วัดพระยืนพุทธบาทยุค | ทุ่งยั้ง | ลับแล |
| 18 | วัดทุ่งเอี้ยง | ฝายหลวง | ลับแล |
| 19 | วัดท้องลับแล | ฝายหลวง | ลับแล |
| 20 | วัดนานกกก | ฝายหลวง | ลับแล |
| 21 | วัดม่อนนางเหลียว | ชัยจุมพล | ลับแล |
| 22 | วัดโพธิ์ทอง | ไผ่ล้อม | ลับแล |
| 23 | วัดท่าดินแดง | ไร่อ้อย | พิชัย |
| 24 | วัดมหาธาตุ | ในเมือง | พิชัย |
| 25 | วัดบึงสัมพันธ์ | บ้านหม้อ | พิชัย |
| 26 | วัดท่าไม้เหนือ | ท่ามะเฟือง | พิชัย |
| 27 | วัดขวางชัยภูมิ | คอรุม | พิชัย |
| 28 | วัดไร่อ้อย | ไร่อ้อย | พิชัย |
| 29 | วัดศรีจำปาศักดิ์ | ท่ามะเฟือง | พิชัย |
| 30 | วัดฟากบึง | นาอิน  | พิชัย |
| 31 | วัดเด่นกระต่าย  | บ้านโคน  | พิชัย |
| **ที่** | **ชื่อศูนย์** | **ตำบล** | **อำเภอ** |
|
| 32 | วัดราษฎร์สามัคคี | น้ำอ่าง | ตรอน |
| 33 | วัดมงคลนิมิตร | บ้านแก่ง | ตรอน |
| 34 | วัดไชยมงคล | น้ำอ่าง | ตรอน |
| 35 | วัดแหลมทอง | ข่อยสูง | ตรอน |
| 36 | วัดหลวงป่ายาง | น้ำอ่าง | ตรอน |
| 37 | วัดพงสะตือ | บ้านแก่ง | ตรอน |
| 38 | วัดแหลมคูณ | หาดสองแคว | ตรอน |
| 39 | วัดวังหิน | วังแดง | ตรอน |
| 40 | วัดน้ำสิงห์ใต้ | ท่าปลา | ท่าปลา |
| 41 | วัดน้ำหมัน | น้ำหมัน | ท่าปลา |
| 42 | วัดท่าแฝก | จริม | ท่าปลา |
| 43 | วัดตีนดอย | หาดล้า | ท่าปลา |
| 44 | วัดน้ำปึง | จริม | ท่าปลา |
| 45 | ร.ร.บ้านทรายขาว | บ้านฝาย | น้ำปาด |
| 46 | วัดภูเงินวนาราม | บ้านฝาย | น้ำปาด |
| 47 | วัดช่องลม | แสนตอ | น้ำปาด |
| 48 | วัดชุมพล | แสนตอ | น้ำปาด |
| 49 | วัดกกต้องสามัคคี | ฟากท่า | ฟากท่า |
| 50 | วัดโพนดู่ | สองคอน | ฟากท่า |

ที่มา : สำนักงานวัฒนธรรมจังหวัดอุตรดิตถ์, ๒๕๖๑

**ตารางที่ ๖ ข้อมูลศาสนาสถานโครงการลานธรรม ลานวิถีไทย**

|  |  |  |  |
| --- | --- | --- | --- |
| **ที่** | **อำเภอ** | **ตำบล** | **สถานที่** |
| ๑ | อำเภอเมืองอุตรดิตถ์ | ท่าเสา | วัดดอยท่าเสา |
| ๒ | อำเภอเมืองอุตรดิตถ์ | ผาจุก | วัดพระฝางสวางคบุรีมุนีนาถ |
| ๓ | อำเภอเมืองอุตรดิตถ์ | คุ้งตะเภา | วัดคุ้งตะเภา |
| ๔ | อำเภอลับแล | แม่พูล | วัดศรีอุทุมพรคณารักษ์ |
| ๕ | อำเภอตรอน | น้ำอ่าง | วัดไชยมงคล |
| ๖ | อำเภอพิชัย | บ้านหม้อ | วัดท่าไม้เหนือ |
| ๗ | อำเภอท่าปลา | ท่าปลา | วัดน้ำสิงห์ใต้ |

ที่มา : สำนักงานวัฒนธรรมจังหวัดอุตรดิตถ์, ๒๕๖๑

**ตารางที่ ๘ ข้อมูลชุมชนคุณธรรมขับเคลื่อนด้วยพลังบวร**

|  |  |  |  |
| --- | --- | --- | --- |
| **ที่** | **ชื่อวัด/ชื่อชุมชน** | **ที่อยู่** | **อำเภอ** |
| ๑ | ชุมชนวัดเนินโพธิ์  | ตำบลหาดกรวด | เมืองอุตรดิตถ์ |
| ๒ | ชุมชนเมืองลับแล (ศูนย์วัฒนธรรมเฉลิมราช และหมู่บ้านวัฒนธรรมสร้างสรรค์) | ตำบลศรีพนมมาศ | ลับแล |
| ๓ | ชุมชนวัดวรดิตถาวาส (วัดตลิ่งต่ำ)  | ตำบลทุ่งยั้ง | ลับแล |
| ๔ | **ช**ุมชนวัดศรีอุทุมพรคณารักษ์  | ตำบลแม่พูล | ลับแล |
| ๕ | ชุมชนบ้านหาดสองแคว  | ตำบลหาดสองแคว | ตรอน |
| ๖ | ชุมชนวัดหมู่ห้าสามัคคี  | ตำบลบ้านแก่ง | ตรอน |
| ๗ | ชุมชนวัดบุพพาราม  | ตำบลบ้านโคน | พิชัย |
| ๘ | ชุมชนวัดหาดล้าเหนือ  | ตำบลหาดล้าเหลือ | ท่าปลา |
| ๙ | ชุมชนวัดห้วยแมง  | ตำบลน้ำไคร้ | น้ำปาด |
| ๑๐ | ชุมชนวัดโพธิ์ชัยศรี  | ตำบลบ้านโคก | บ้านโคก |
| ๑๑ | ชุมชนบ้านไร่ห้วยพี้  | ตำบลป่าคาย | ทองแสนขัน |

**รายชื่อชุมชนคุณธรรมน้อมนำหลักปรัชญาเศรษฐกิจพอเพียงขับเคลื่อนด้วยพลังบวรจังหวัดอุตรดิตถ์ เพิ่มเติม)**

|  |  |  |  |
| --- | --- | --- | --- |
| **ที่** | **ชื่อวัด/ชื่อชุมชน** | **ที่อยู่** | **อำเภอ** |
| ๑. | วัดไร่อ้อย | หมู่ ๖ ตำบลไร่อ้อย  | พิชัย |
| ๒. | วัดจำปาศักดิ์ | หมู่๑ ตำบลท่ามะเฟือง | พิชัย |
| ๓. | วัดขวางชัยภูมิ | หมู่ ๑ ตำบลคอรุม  | พิชัย |
| ๔. | วัดฟากบึง | หมู่ ๔ ตำบลนาอิน | พิชัย |
| ๕. | วัดท่าไม้เหนือ | หมู่๕ ตำบลบ้านหม้อ  | พิชัย |
| ๖. | วัดเด่นกระต่าย | หมู่๗ ตำบลบ้านโคน  | พิชัย |
| ๗. | วัดมหาธาตุ | หมู่๓ ตำบลในเมือง  | พิชัย |
| ๘. | วัดท่าดินแดง | หมู่๑๐ ตำบลไร่อ้อย  | พิชัย |
| ๙. | วัดโพธาราม | หมู่ ๘ บ้านหม้อ  | พิชัย |
| ๑๐. | วัดบึงสัมพันธ์ | หมู่๖ บ้านหม้อ  | พิชัย |
| ๑๑. | วัดแหลมคูณ | ๑ หมู่ ๕ ต.หาดสองแคว | ตรอน |
| ๑๒. | วัดแหลมทอง | ๓๕/๑ หมู่ ๒ ต.ข่อยสูง | ตรอน |
| ๑๓. | วัดใหม่เยาวชน | ๗๙ หมู่ ๕ ต.วังแดง | ตรอน |
| ๑๔. | วัดมงคลนิมิตร  | ๗๙ หมู่ ๒ ต.บ้านแก่ง | ตรอน |
| ๑๕. | วัดไชยมงคล |  หมู่ ๗ ต.น้ำอ่าง | ตรอน |
| ๑๖. | วัดบ้านไร่ห้วยพี้ | หมู่ ๖ ต.ป่าคาย | ทองแสนขัน |
| ๑๗. | วัดน้ำพี้ | หมู่ ๒ ต.น้ำพี้ | ทองแสนขัน |
| **ที่** | **ชื่อวัด/ชื่อชุมชน** | **ที่อยู่** | **อำเภอ** |
| ๑๘. | วัดแสนขัน | หมู่ ๒ ต.บ่อทอง | ทองแสนขัน |
| ๑๙. | วัดดอนมูล | หมู่ ๔ ต.บ่อทอง | ทองแสนขัน |
| ๒๐. | สำนักสงฆ์วัดปางวุ้น | หมู่ ๗ ต.ผักขวง | ทองแสนขัน |
| ๒๑. | ชุมชนบ้านวังขวัญ | หมู่ ๙ ต.ฟากท่า  | ฟากท่า |
| ๒๒. | ชุมชนวัดวังผาชัน | หมู่ ๖ ต.น้ำไคร้ | น้ำปาด |
| ๒๓. | ชุมชนวัดภูเงินวนาราม | หมู่ ๓ ต.บ้านฝาย | น้ำปาด |
| ๒๔. | โรงเรียนชุมชนไกรลาสวิทยาคม | หมู่ ๔ ต.แสนตอ | น้ำปาด |
| ๒๕. | โรงเรียนบ้านห้วยคอม | หมู่ ๔ ต.น้ำไผ่ | น้ำปาด |
| ๒๖. | โรงเรียนบ้านทรายขาว | หมู่ ๘ ต.บ้านฝาย | น้ำปาด |
| ๒๗. | โรงเรียนน้ำปาดชนูปถัมภ์ | หมู่ ๔ ต.แสนตอ | น้ำปาด |
| ๒๘ | โรงเรียนบ้านม่วง | หมู่ ๔ ต.บ้านฝาย | น้ำปาด |
| ๒๙. | ศูนย์การศึกษานอกระบบและการศึกษาตามอัธยาศัยอำเภอน้ำปาด | หมู่ ๔ ต.แสนตอ | น้ำปาด |
| ๓๐. | วัดผาเลือด | หมู่ ๑ ต.ผาเลือด | ท่าปลา |
| ๓๑. | โรงเรียนท่าปลาอนุสรณ์ ๑ | ๑๕๕ หมู่ ๑ ต.ท่าปลา | ท่าปลา |
| ๓๒. | วัดท่าปลา | หมู่ ๘ ต.ท่าปลา | ท่าปลา |
| ๓๓. | วัดหาดลั้ง | หมู่ ๑๐ ต.ท่าปลา | ท่าปลา |
| ๓๔. | วัดท่าแฝก | หมู่ ๒ ต.จริม | ท่าปลา |
| ๓๕. | วัดปากลี | หมู่ ๑๓ ต.นางพญา | ท่าปลา |

|  |  |  |  |
| --- | --- | --- | --- |
| ๓๖. | วัดห้วยเลิศ | หมู่ ๑๒ ต.ท่าปลา | ท่าปลา |
| ๓๗. | วัดหาดสองแคว | หมู่ ๓ ต.จริม | ท่าปลา |
| ๓๘. | วัดคลองโพธิ์พระอารามหลวง | ต.บ้านเกาะ | เมืองอุตรดิตถ์ |
| ๓๙. | วัดอรัญญิการาม | ต.ท่าอิฐ | เมืองอุตรดิตถ์ |
| ๔๐. | วัดใหญ่ท่าเสา | หมู่ ๔ ต.ท่าเสา | เมืองอุตรดิตถ์ |
| ๔๑. | วัดน้ำริดเหนือ | หมู่ ๒ ต.น้ำริด | เมืองอุตรดิตถ์ |
| ๔๒. | วัดชายเขาเหนือ | หมู่ ๕ ต.น้ำริด | เมืองอุตรดิตถ์ |
| ๔๓. | วัดด่านนาขาม | หมู่ ๑ ต.ด่านนาขาม | เมืองอุตรดิตถ์ |
| ๔๔. | วัดป่าเซ่า | หมู่ ๘ ต.บ้านเกาะ | เมืองอุตรดิตถ์ |
| ๔๕. | วัดยางจุ้ม | หมู่ ๓ ต.วังดิน | เมืองอุตรดิตถ์ |
| ๔๖. | วัดยางโทน | หมู่ ๔ ต.วังดิน | เมืองอุตรดิตถ์ |
| ๔๗. | วัดวังกะพี้ | หมู่ ๕ ต.วังกะพี้ | เมืองอุตรดิตถ์ |
| ๔๘. | วัดคุ้งตะเภา | หมู่ ๔ ต.คุ้งตะเภา | เมืองอุตรดิตถ์ |
| ๔๙.  | วัดหาดเสือเต้น | หมู่ ๖,๘ ต.คุ้งตะเภา | เมืองอุตรดิตถ์ |
| ๕๐. | วัดเขาแก้ว | หมู่ ๑๕ ต.งิ้วงาม | เมืองอุตรดิตถ์ |
| ๕๑. | วัดใหม่ช่องลม | หมู่ ๒ ต.งิ้วงาม | เมืองอุตรดิตถ์ |
| ๕๒. | วัดสิงห์ศรีสว่าง | หมู่ ๗ ต.แสนตอ | เมืองอุตรดิตถ์ |
| ๕๓. | วัดเด่นด่าน | หมู่ ๒ ต.บ้านด่าน | เมืองอุตรดิตถ์ |

|  |  |  |  |
| --- | --- | --- | --- |
| **ที่** | **ชื่อวัด/ชื่อชุมชน** | **ที่อยู่** | **อำเภอ** |

|  |  |  |  |
| --- | --- | --- | --- |
| ๕๔. | วัดคุ้งยาง | หมู่ ๗ ต.บ้านด่าน | เมืองอุตรดิตถ์ |
| ๕๕. | วัดพระฝางสวางคบุรีมุนีนาถ | หมู่ ๔ ต.ผาจุก | เมืองอุตรดิตถ์ |
| ๕๖. | วัดน้ำริดใต้ | ๑ หมู่ ๑ ต.น้ำริด | เมืองอุตรดิตถ์ |
| ๕๗. | วัดทุ่งเอี้ยง | หมู่ ๕ ต.ฝายหลวง | ลับแล |
| ๕๘. | ชุมชนกลุ่มแม่บ้านเกษตรกรน้ำใสใต้ | ๑๓๙/๑ หมู่ ๙ ตำบลชัยจุมพล | ลับแล |
| ๕๙. | โรงเรียนวัดน้ำใส | หมู่ ๘ ต.ชัยจุมพล | ลับแล |
| ๖๐. | โรงเรียนวัดห้องสูง | หมู่ ๓ ต.ชัยจุมพล | ลับแล |
| ๖๑. | วัดท้องลับแล | ๒๓๖ หมู่ ๗ ต.ฝายหลวง | ลับแล |
| ๖๒. | วัดนานกกก | ๙๐ หมู่ ๓ ต.นานกกก | ลับแล |
| ๖๓. | วัดศรีอุทุมพรคณารักษ์ | ๑๘๙ หมู่ ๗ ต.แม่พลู | ลับแล |
| ๖๔. | โรงเรียนชุมชนวัดบรมธาตุ | หมู่ ๓ ต.ทุ่งยั้ง | ลับแล |
| ๖๕. | ศูนย์การศึกษานอกระบบและการศึกษาตามอัธยาศัยอำเภอบ้านโคก | ๒๐๘ หมู่ ๓ ต.บ้านโคก | บ้านโคก |

ที่มา : สำนักงานวัฒนธรรมจังหวัดอุตรดิตถ์, ๒๕๖๑

**๓.๑๐ แหล่งท่องเที่ยวในมิติศาสนาที่มีความสำคัญและโดดเด่นในจังหวัดอุตรดิตถ์**

 ๑) วัดพระแท่นศิลาอาสน์ พระอารามหลวง ตำบลทุ่งยั้ง อำเภอลับแล จังหวัดอุตรดิตถ์

 ๒) วัดพระฝางสวางคบุรีมุนีนาถ ตำบลผาจุก อำเภอเมืองอุตรดิตถ์ จังหวัดอุตรดิตถ์

 ๓) วัดพระบรมธาตุ ตำบลทุ่งยั้ง อำเภอลับแล จังหวัดอุตรดิตถ์

 ๔) วัดขวางชัยภูมิ ตำบลคอรุม อำเภอพิชัย จังหวัดอุตรดิตถ์

 ๕) วัดท่าถนน ตำบลท่าอิฐ อำเภอเมืองอุตรดิตถ์ จังหวัดอุตรดิตถ์

**ชื่อผู้ประสานงาน** สิบตำรวจตรีหญิง กนกกาญจน์ ลอยพงศ์ศรี ตำแหน่ง นักวิชาการวัฒนธรรมชำนาญการพิเศษ

 สำนักงานวัฒนธรรมจังหวัดอุตรดิตถ์ โทร. ๐๕๕ ๔๐๓๐๙๒